

**РЕПУБЛИКА СРПСКА**

**ОПШТИНА ВИШЕГРАД**

**НАЧЕЛНИК**

Краља Петра I бр. 7, 73240 Вишеград, тел: 058/630 971, факс: 620 602, е-mail: nacvgd@teol.net

Број: 02 – 477 - 16/19

Датум: 12.9.2019. године

На основу члана 18. тачка 8. Закона о локалној самоуправи (,,Службени гласник Републике Српске“, број 97/16 и 36/19), члана 60. Статута општине Вишеград („Службени гласник општине Вишеград“, број 6/17 и 3/19) и члана 6. став (2) Одлуке о давању пословног простора у закуп („Службени гласник општине Вишеград“, број 3/14) начелник општине Вишеград, р а с п и с у ј е

**Ј А В Н И О Г Л А С**

**о давању у закуп пословног простора у власништву Општине Вишеград путем прикупљања писмених понуда**

**I** Општина Вишшеград, као закуподавац, даје у закуп путем прикупљања писмених понуда пословни простор простор (ванкњижно власништво) површине 38,11 m2 који се налази у Вишеграду, насеље Гарча, улица. 9. Јануара, IV зона у стамбено пословној згради број 8 на к.п. 837/7 К.О. Вишеград 2 уписан у ПЛ број 171 и ЗК уложак број 55.

Минимална почетна цијена закупнине у нето износу са урачунатим ПДВ-ом је 5,25 КМ/м2.

**II** Право учешћа на јавном огласу имају сва физичка и правна лица, као и предузетници или друга удружења, уз уплату депозита који износи 150 КМ на рачун Општине Вишеград отворен код НЛБ банке број 562-006-0000054715, као осигурање за озбиљност понуде.

Депозит се уплаћује прије почетка поступка лицитације, а доказ о уплати се доставља уз пријаву на јавни оглас.

Понуђачу чија понуда није оцјењена као најповољнија, враћа се уплаћени депозит у року од 7 дана од дана доношења одлуке о давању у закуп пословног простора.

Понуђачу чија понуда буде оцјењена као најповољнија износ уплаћеног депозита ће се урачунати у цијену закупнине, а у случају одустајања од закупа уплаћени депозит се не враћа.

Лица која нису измирила дуг према претходно закљученом уговору не могу учествовати у поступку додјеле пословног простора у закуп.

Пријаву могу поднијети и заједнички два или више учесника-физичких лица.

Понуђена цијена не може бити нижа од минималне почетне цијене објављене у огласу и мора бити у конвертибилним маркама у номиналном износу , а не у постотку или описаном износу у односу на друге понуде.

Понуђачи могу понудити само једну цијену и не могу је мјењати.

Најповољнијом понудом сматра се она понуда која уз испуњење услова из овог огласа садржи и највећи износ закупнине по м2.

Ако су двије или више понуда физичких лица једнаке и утврђене као најповољније, предност има понуда незапосленог лица, односно лица која имају већи број незапослених чланова уже породице.

Ако су двије или више понуда правних лица једнаке и утврђене као најповољније, предност има понуда правног лица са већим бројем запослених радника.

Ако су двије или више понуда правних и физичких лица једнаке и утврђене као најповољније, предност има понуда физичког лица ако је незапослено.

**III** Разгледање пословних простора може се вршити дана 19.9.2019. године у временском периоду од 09,00 до 12,00 часова у присуству службеника Општинске управе општине Вишеград, које одреди начелник општине.

**IV** Уговор се закључује са најповољнијим понуђачем на временски период од 3 године.

**V** Јаивно отварање понуда одржаће се дана 27.9.2019. године у 11,00 часова у просторијама општине Вишеград, канцеларија број 14. Отварању понуда могу могу присуствовати заинтересовани понуђачи.

**VI** Пријаве на јавни оглас сапонудом достављају се препорученп путем поште на адресу Општина Вишеград ул. Андрићград бб., 73240 Вишеград или путем протокола Општинске управе општине Вишеград у затвореној коверти са обавезном назнаком ,, Пријава на оглас број 02 – 477-16/19 за закуп пословног простора – не отварати“.

**VII** Рок за подношење пријава је 8 дана од дана објављивања јавног огласа у дневном листу ,,Вечерње новости“ , огласној табли и web страници општине Вишеград. Неблаговремене, непотпуне и понуде које нису поднешене од овлашћеног лица неће се узети у разматрање.

**VIII** Избор најповољнијег понуђача, као рок и начин објављивања резултата јавног огласа, извршиће ће се у складу саОдлуком о давању пословног простора у закуп („Службени гласник општине Вишеград“, број 3/14).

**IX** Општина Вишеград задржава право поништења надметања, или дио надметања, без образложења или сношења било какве одговорности у односу на учеснике надметања.

Обрадио: Дејан Крсмановић, дипл. правник

НАЧЕЛНИК ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Младен Ђуревић, инж.геодезије